Sotiris Kyrgiakos

**Sotiris Kyrgiakos,** også kjent som "Sergio Kyrgiakos",  (gresk: Σωτήρης Κυργιάκος; født 23. juli 1979 i Trikala) er en gresk tidligere landslagsspiller i fotball med bakgrunn fra bl.a. Rangers, Liverpool og Wolfsburg.

## Klubbfotball
### Panathinaikos
Kyrgiakos startet sin fotballkarriere i det lokale laget Thyella Megalochoriou, og det gikk ikke lang tid før han ble oppdaget av de store klubbene. Allerede i begynnelsen av 1996/97-sesongen ble han med i ungdomsakademiet til Panathinaikos. Han bodde og spilte fotball i Paianiakomplekset, klubbens eget treningsområde.

Etter 1999/2000-sesongen ble han lånt ut til Agios Nikolaos i de lavere greske divisjonene, og fikk etter dette mer respekt fra klubbens president Lampros Maris, som Kyrgiakos ser på som sin andre far. Han ble hos Agios Nikolaos i to år. 
Skader på de andre midtstopperne i Panathinaikos like før tredje kvalifiseringsrunde mot SK Slavia Praha i Mesterligaen 2000/2001 gjorde at han returnerte til Paiania og ble fast på laget.

### Rangers
I januar 2005 gikk Kyrgiakos på lån til Rangers for resten av 2004/05-sesongen, med mulighet for en permanent overgang etter endt sesong. I Rangers vant han sitt andre ligamesterskap på rad, samt den skotske ligacupen der han skåret to mål i 5-1 seieren over Motherwell i finalen. Han klarte innledningsvis ikke å bli enig med Rangers om en permanent avtale, og var også i samtaler med Everton, Portsmouth og Schalke før han signerte en ettårig avtale med Rangers. Kyrgiakos skåret et viktig og berømt seiersmål mot FC Porto i Mesterligaen den påfølgende sesongen.
Han ble frigitt i mai 2006 etter at kontrakten hans løp ut.

### Eintracht Frankfurt
I juni 2006 signerte Kyrgiakos en 2-årskontrakt med Eintracht Frankfurt. I hans første sesong ble han en favoritt blant fansen, med noen flotte kamper og viktige skåringer, som hjalp klubben med å unngå nedrykk. Klubben endte på en 14.-plass i Bundesliga sesongen 2006/07. I sin andre sesong med klubben hadde han flere gode kamper, og han hjalp klubben til en 9.-plass. Da avtalen hans løp ut i 2008, bestemte Kyrgiakos seg for ikke å forlenge kontrakten med klubben, og ble dermed frigitt.

### AEK Athen
1. august 2008 signerte Sotiris en 5-årsavtale med AEK Athen. Grunnet skader fikk Kyrgiakos kun 20 ligakamper i hans første sesong for AEK, men etablerte seg likefullt som en av ligaens beste forsvarere. AEK Athen nådde den greske cupfinalen, hvor de møtte Olympiakos og tapte 15-14 på straffer, etter å ha spilt uavgjort 4-4 etter ekstraomganger. Kyrgiakos ble byttet ut i andre omgang grunnet skade, på et tidspunkt hvor AEK ledet 2-1.

### Liverpool
Den 18. august 2009 skrev Kyrgiakos på sin egen hjemmeside at han meldte overgang til Liverpool, noe som ble bekreftet av klubben dagen etter. AEK Athens skrev 20. august på sine hjemmesider at overgangssummen var på €3 millioner, mens britisk media opererete med £2 millioner. 21. august ble overgangen endelig, og Kyrgiakos ble Liverpool-spiller. Liverpool-manager uttalte at «Han kommer til å bli en veldig god signering for oss».

### Wolfsburg
Kyrgiakos ble i Liverpool i to sesonger og dro deretter videre til Wolfsburg, hvor han var de neste to sesongene, med unntak av en halv sesong på utlån til Sunderland.

Kontrakten med Wolfsburg gikk ut sommeren 2013 og han var klubbløs fram til han i mars 2014 dro til Australia og spilte noen få kamper for Sydney Olympic før han la fotballskoene på hylla en måned senere.

## Landslagsspill
Kyrgiakos debuterte på det  den 13. februar 2002 i en kamp mot , og skåret sitt første landslagsmål mot  et år senere den 13. februar 2003.
Han var uheldig og mistet den greske seieren i EM i fotball 2004 på grunn av skaden, som ironisk nok var en kneskade mot sin lagkamerat fra Rangers, Stefan Klos. Han skåret tre mål i kvalifiseringen til EM i fotball 2008 og ble plukket ut på det greske laget i EM i fotball 2008.

## Meritter
**[[Panathinaikos]]**
* Gresk seriemester: 2004
* Gresk Cupmester: 2004

**[[Rangers FC|Rangers]]**
* Skotsk seriemester: 2005
* Skotsk Ligacupmester: 2005

## Referanser


## Eksterne lenker
* 
* 
*  Official AEK Athens profile
*  Profil hos Liverpool.no